Stjórnarfundur 24/05/2022

Haldinn á skrifstofu DSÍ.

**Mætt:** Atli Már Sigurðsson (AMS), Magnús Ingólfsson (MI), Kara Arngrímsdóttir (KA), Ólafur Már Hreinsson (ÓMH), Ragnar Sverrisson (RS), Helga Björg Gísladóttir (HBG)  
**Boðuð forföll:** Jóhann Gunnar Arnarsson (JGA)

1. **Verkaskipting stjórnar**

MI er varaformaður  
KA er gjaldkeri  
HBG er ritari

ÓMH er meðstjórnandi  
RS og JGA eru varamenn

1. **Skipun í nefndir**

Samþykkt var að hafa samband við þá sem nú þegar hafa setið í nefndum og athuga hvort vilji sé til að sitja áfram ásamt því að óska eftir tilnefningum frá aðildarfélögum.

Umræða kom upp um tillögu sem samþykkt var á stjórnarfundi 14/06/2021 um að aðilar skyldir einstaklingum innan landsliðs sitji ekki í landsliðsnefnd og samþykkti meirihluti að halda því óbreyttu. ÓMH greiddi atkvæði á móti.

1. **Erindi til stjórnar frá einstaklingi í HK. Áframsent af formanni HK**

Formaður svarar erindi.

1. **Ósk um styrk vegna ferðar á Heimsleika WDSF**Beiðni hafnað í ár en slíkar styrktarbeiðnir fara í skoðun fyrir komandi ár.
2. **Erindi frá formanni DÍK vegna ummæla sem höfð voru á síðastliðnu Dansþingi**

Stjórn sendir beiðni á stjórn dansdeildar HK og fer fram á afsökunarbeiðni frá ummælanda til fundargesta.

1. **Önnur mál**

* Fá upplýsingar um styrktarreglur hjá Afrekssjóði/ÍSÍ til að hægt sé að endurskoða reglur um styrki með tilliti til para í atvinnumennsku. MI ætlar að skoða nánar.
* Ítrekað var að samskipti við sjálfboðaliða í nefndum fari í gegnum formenn félaga og kvartanir tengdar nefndum berist á réttu formi til stjórnar.
* AMS bað um leyfi til að leitast eftir áframhaldandi starfi Bergrúnar sem framkvæmdarstjóri. Samþykkt af meirihluta. ÓMH greiddi atkvæði á móti.
* Ítrekað mikilvægi þess að keppnisstjóri skili skýrslu eftir mót á réttum tíma, vantar enn eftir síðasta mót og verður kallað eftir þeirri skýrslu.
* Umræða um landsliðsnefnd
  + Passa betur uppá að dreifa æfingunum á milli félaga og skipuleggja dreifinguna fram í tíman eins og mögulegt er.
  + Uppsetning úthlutunarreglna landsliðs verði tilbúin og samþykkt í byrjun næsta árs.
  + Upp kom spurning hvort skipta ætti landsliðinu í flokka: latin/ballrom/10 dansar – ákveðið að hafa fund með afreksstjóra og landsliðsnefnd.

Næsti fundur verður haldinn þegar búið er að hafa samband við þá sem nú sitja í nefndum og sækjast eftir tilnefningum frá aðildarfélögum

Þannig fram farið.

Helga Björg Gísladóttir

Ritari